Държавен вестник, бр. 96, 2024 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  96
(7) Стрелката, съответстваща на посоката 
за движение направо, е насочена нагоре.
Чл. 14. (1) Трисекционен пътен светофар със 
светещи полета с форма на кръг без стрелки 
се използва, когато преминаването на ППС 
в различните посоки от вход на регулирано­
то място се регулира със сигнали, които се 
подават едновременно.
(2) Трисекционен пътен светофар с вписа­
ни стрелки в светещите полета се използва 
в кръстовища само когато преминаването на 
ППС в различните посоки от вход на регу­
лираното място се регулира със светлинни 
сигнали, които не се подават едновременно.
(3) В случаите по ал. 2 не се допуска 
поставянето на светофар със светещо поле 
със зелен цвят с форма на кръг без стрелка 
(стрелки) на този вход на кръстовището.
(4) Трисекционните пътни светофари съг­
ласно чл. 13, ал. 1 се използват за регулира­
не на движението на нерелсовите превозни 
средства от РЛОПП, на пешеходното и ве­
лосипедното движение в случаите, когато за 
указаните категории участници в движението 
не са поставени съответните специализирани 
пътни светофари.
Чл. 15. (1) Последователността на подаване 
на светлинните сигнали от трисекционния 
пътен светофар е, както следва:
1. червена светлина;
2. едновременно подадени червена и жълта 
светлина;
3. зелена светлина;
4. жълта светлина;
5. червена светлина.
(2) Последователността на подаване на 
светлинните сигнали от трисекционен пътен 
светофар по чл. 35, ал. 1, т. 6 за регулиране на 
движението на ППС може последователно да:
1. е тъмен;
2. подава светлинен сигнал с жълта свет­
лина;
3. подава светлинен сигнал с червена 
светлина;
4. е тъмен.
Чл. 16. (1) На трисекционен пътен светофар 
със светещи полета с формата на кръг без 
стрелки може да се постави допълнителна 
секция със светещо поле със зелена светлина 
с формата на стрелка на черен фон, насочена 
надясно, вписана в кръг съгласно приложе­
ние № 5.
(2) Допълнителната секция се поставя 
вдясно от трисекционния пътен светофар на 
нивото на светещото поле с формата на кръг, 
подаващо сигнали със зелена светлина.
(3) Включването на светлинния сигнал на 
допълнителната секция по ал. 1 означава, че 
водачите могат да продължат движението 
си само в указаната от стрелката посока, 
при условие че пропускат пътните превозни 
средства и пешеходците, за които също има 
разрешителен сигнал за преминаване през 
кръстовището.
(4) Допълнителната секция може да подава 
сигнал със зелена светлина само с едновре­
менно подаден сигнал с червена и/или жълта 
светлина от трисекционния пътен светофар, 
до който е поставена.
Чл. 17. На светлинно регулирани кръстови­
ща разрешителният сигнал за десен завой на 
успоредно движещите се транспортни потоци 
започва едновременно или по-късно спрямо 
разрешителния сигнал за пешеходците съоб­
разно геометрията на кръстовището.
Чл. 18. За подаването на сигнал с мига­
ща жълта светлина се използва светофар с 
една секция. Светещото поле на секцията 
има форма на кръг без стрелки с диаметър 
200 или 300 mm.
Чл. 19. Всички светещи полета на светофа­
рите, използвани за регулиране на движението 
на ППС, са с диаметър 300 mm в случаите, в 
които се поставят на път извън границите на 
населените места, а в населени места – когато 
са над платното за движение или са на изхода 
на кръстовище за дублиране на подадения 
на входа на кръстовището светлинен сигнал.
Чл. 20. (1) Светещите полета на светофари­
те, използвани за регулиране на движението 
на ППС, могат да бъдат с диаметър 200 mm, 
когато се поставят на път или улица в населе­
ни места отстрани на платното за движение.
(2) За осигуряване на по-добра видимост 
светещото поле на секцията за червен сигнал 
може да е с диаметър 300 mm.
Чл. 21. (1) За регулиране на движението 
по велосипедната инфраструктура се използва 
трисекционен пътен светофар със светещи 
полета с формата на кръг с диаметър 100 mm, 
изпълнени на черен фон, върху които е на­
несен с червен, жълт и зелен цвят символ на 
велосипед съгласно приложение № 6.
(2) При повече от една възможна посока 
на движение за велосипедистите под свето­
фарните секции по ал. 1 се поставя табела 
със стрелка, указваща посоката на движение, 
за която се отнася светлинната сигнализация 
съгласно приложение № 6.
Чл. 22. При регулиране на движението на 
ППС с трисекционни пътни светофари могат 
да се използват и следните допълнителни 
средства за сигнализиране:
1. устройство за отчитане на времетраенето 
на светлинния сигнал, което има формата на 
квадрат с черен фон, съгласно приложение 
№ 7, върху който чрез цифрова матрица със 
зелени или червени цифри на число, различно 
от нула, съответстващо на броя на секундите, 
оставащи до края на зеления и съответно на